इस्लामाबाद हाईकोर्ट ने 7 केस में जमानत दी, तोशाखाना और टैरिन व्हाइट केस में पेश नहीं हुए
Imran Khan Cases; Former Pakistani Prime Minister Imran Khan gets relief from arrest पाकिस्तान के पूर्व प्रधानमंत्री इमरान खान को एक बार फिर गिरफ्तारी से राहत मिल गई है। इस्लामाबाद हाईकोर्ट ने सोमवार को 18 मार्च को ज्यूडिशियल कॉम्पलेक्स में हुई हिंसा के मामले में खान को जमानत दे दी
पाकिस्तान के पूर्व प्रधानमंत्री इमरान खान को एक बार फिर गिरफ्तारी से राहत मिल गई है। इस्लामाबाद हाईकोर्ट ने सोमवार को 18 मार्च को ज्यूडिशियल कॉम्पलेक्स में हुई हिंसा के मामले में खान को जमानत दे दी। इस मामले में इमरान पर कुल मिलाकर सात केस थे। सातों ही केस में उन्हें जमानत मिल गई है। अगले आदेश तक खान को इन मामले में गिरफ्तार नहीं किया जा सकेगा।
खास बात यह है कि खान सिर्फ उन केसों में अदालत में पेश होते हैं, जिनमें ये तय होता है कि जमानत मिल जाएगी। तोशाखाना, फॉरेन फंडिंग और टैरिन व्हाइट जैसे केसों में वो अब तक कोर्ट में पेश नहीं हुए हैं। इससे पहले लाहौर हाईकोर्ट उन्हें 9 मामलों में जमानत दे चुका है।
18 मार्च को क्या हुआ था
18 मार्च को इमरान को इस्लामाबाद हाईकोर्ट में पेश होना था। उन्होंने सिक्योरिटी का हवाला देकर कोर्ट में अपील दायर की। कहा- हाईकोर्ट में पेशी के दौरान मुझे जान का खतरा है। लिहाजा, इसकी सुनवाई फेडरल ज्यूडिशियल कॉम्पलेक्स में की जाए।
कोर्ट ने इमरान की अपील मंजूर कर ली। इसके बाद खान सैकड़ों समर्थकों के साथ कॉम्पलेक्स पहुंचे। यहां उनके समर्थकों ने जबरदस्त हिंसा की और लाखों रुपए की गवर्नमेंट प्रॉपर्टी को नुकसान पहुंचाया। इसके बाद खान और उनके समर्थकों के खिलाफ 7 केस दर्ज किए गए। खान तो गिरफ्तारी से बच गए, लेकिन उनके 32 समर्थकों को पुलिस ने गिरफ्तार कर लिया।
कोर्ट ने क्या कहा
इमरान को गिरफ्तारी का डर
इस्लामाबाद जाने से पहले एक इंटरव्यू में पूर्व PM ने अपनी गिरफ्तारी की आशंका जताई थी। इमरान ने कहा था- अगर मुझे गिरफ्तार किया जाता है, तो (PTI) को संभालने के लिए मैंने एक कमेटी बना दी है। हालांकि, कमेटी में शामिल लोगों को लेकर खान ने कोई जानकारी नहीं दी।
पाकिस्तान की इलेक्ट्रॉनिक मीडिया रेगुलेटरी अथॉरिटी (PEMRA) ने इस्लामाबाद के ज्यूडीशियल कॉम्प्लेक्स में जारी हलचल के मीडिया कवरेज पर रोक लगा दी थी। वहीं, पुलिस ने हिंसा फैलाने और कानूनी कार्रवाई में दखल देने के आरोप में इमरान की पार्टी पाकिस्तान तहरीक-ए-इंसाफ (PTI) के 40 कार्यकर्ताओं को गिरफ्तार किया। उन पर लाठीचार्ज भी किया गया।
9 केस में लाहौर हाईकोर्ट से जमानत
इससे पहले पिछले हफ्ते इमरान लाहौर हाईकोर्ट पहुंचे थे। यहां कोर्ट ने उन्हें 9 केस में प्रोटेक्टिव बेल दे दी थी। इस्लामाबाद में चल रहे 5 केस के लिए कोर्ट ने खान को 24 मार्च तक जमानत दी है। वहीं लाहौर में चल रहे 3 केस के लिए उन्हें 27 मार्च तक जमानत दी गई थी।
14-15 मार्च को इमरान की गिरफ्तारी को लेकर जमान पार्क के बाहर PTI कार्यकर्ता और पुलिस के बीच झड़प हुई थी। इसकी तहकीकात के लिए कोर्ट ने पुलिस को जमान पार्क जाने की इजाजत दी थी।
खान पर 80 केस
